Njeradecy

Njeradecy ( Neraditz) su małe sydlišćo w hornjołužiskim Budyskim wokrjesu, kotrež słuša k Małemu Wosykej, gmejnskemu dźělej Porchowa. 

Nadeńdu so něhdźe 200 metrow sewjerowuchodnje Małeho Wosyka a 120 metrow sewjernje rěčki Satkule, kotraž je tule znata jako Małowosyčanska woda.

 Stawizny 
Prěnje historiske naspomnjenje małeho kulowca jako Neradewitz je z lěta 1419. W lěće 1503 běchu Njeradecy knježe sydło, mjeztym zo měješe hižo w lěće 1580 a potom hač do 19. lětstotka Małowosyčanske ryćerkubło ležownostne knjejstwo w Njeradecach.

 Wobydlerstwo 
W lěće 1884 měješe wjeska po Mukowej statistice cyłkownje 71 wobydlerjow, z nich 67 Serbow (94 %) a jenož štyrjo Němcy. Dźensa wjeska hižo k oficielnemu serbskemu sydlenskemu rumej njesłuša.

Ewangelscy wobydlerjo přisłušeja wot 17. lětstotka Wujězdźanskej wosadźe a katolscy Wotrowskej.

mini|center|upright=1.6|Powětrowy wobraz Njeradec

 Žórła 

Kategorija:Sydlišćo w Budyskim wokrjesu
Kategorija:Sydlišćo w Hornjej Łužicy
Kategorija:Porchow
Kategorija:Prěnje naspomnjenje 1419